Kalniškiai (Skaudvilė)
Kalniškiai – kaimas Tauragės rajono savivaldybėje, 8 km į šiaurę nuo Skaudvilės. Kaime, kairiajame Ančios krante yra piliakalnis. Šiaurinis piliakalnio šlaitas status 10–12 m aukščio, pietinis – labai nuožulnus leidžiantis į upės slėnį. Tai ankstyvasis piliakalnis, vėliau pilis persikėlė antrapus Ančios upės ant Simėnų piliakalnio, šalia jo yra ir senovės gyvenvietė. Kaime buvo koplytėlė medyje su Marijos Šidlaviškės skulptūra, statyta 1914 metais.